Source: http://portal.gov.sk/Portal/sk/Default.aspx?CatID=39&aid=721
Timestamp: 2013-05-23 13:50:45+00:00

Document:
Ústredný portál verejnej správy - Občan - Agendy - Obchodný register
Verzia pre tlač Obchodný register	Postup pri overovaní osobných údajov na účely elektronického konania
Obchodný register je verejný zoznam, do ktorého sa zapisujú zákonom stanovené údaje týkajúce sa podnikateľov, prípadne iných osôb, o ktorých to ustanovuje osobitný zákon. Pre podania do obchodného registra sa od 1.6.2012 registrácia kvalifikovaného certifikátu na ÚPVS za účelom spárovania identity občana a zaručeného elektronického podpisu v zmysle Vyhlášky 80/2012 Ministerstva spravodlivosti Slovenskej republiky, ktorou sa mení a dopĺňa vyhláška č. 319/2007 o postupe pri overovaní údajov na účely elektronického konania vo veciach Obchodného registra MSSR nevyžaduje.
verejný zoznam, do ktorého sa zapisujú zákonom stanovené údaje a ktorého súčasťou je zbierka zákonom ustanovených listín.
Do obchodného registra sa zapisujú obchodné
spoločnosti, družstvá, iné právnické osoby, o ktorých to ustanoví
osobitný zákon, právnické osoby založené podľa práva Európskych
spoločenstiev, podniky a organizačné zložky podnikov zahraničných osôb,
odštepné závody a iné organizačné zložky podnikov, ak tak ustanoví
osobitný zákon. Fyzické osoby s trvalým pobytom na území Slovenskej republiky, ktoré: sa zapisujú do obchodného registra, podnikajú na základe živnostenského oprávnenia, podnikajú na základe iného než živnostenského oprávnenia podľa osobitných predpisov, alebo vykonávajú poľnohospodársku výrobu a sú zapísané do evidencie podľa osobitného predpisu, sa zapisujú do obchodného registra na vlastnú žiadosť, alebo ak tak ustanovuje osobitný zákon. Zapisované údaje Do obchodného registra sa zapisujú v štátnom jazyku tieto údaje:
meno, pri právnickej osobe sídlo, pri fyzickej osobe podnikateľovi meno
a priezvisko, ak sa líši od obchodného mena, dátum narodenia, rodné
číslo, bydlisko a miesto podnikania, ak sa líši od bydliska, identifikačné číslo, predmet podnikania alebo činnosti, právna forma právnickej osoby, meno, priezvisko, bydlisko, dátum narodenia a rodné číslo fyzickej osoby, ktorá je štatutárnym orgánom
alebo jeho členom, s uvedením spôsobu, akým táto osoba koná v mene
zapísanej osoby, a s uvedením dňa vzniku a po jej skončení dňa
skončenia funkcie (ak je štatutárnym orgánom právnická osoba, zapisuje
sa jej obchodné meno, sídlo a identifikačné číslo, ak je pridelené, ako
aj meno, priezvisko, bydlisko, dátum narodenia a rodné číslo fyzickej
osoby, ktorá je jej štatutárnym orgánom; ak ide o zahraničnú fyzickú
osobu, zapisuje sa rodné číslo, ak jej bolo pridelené), označenie, adresa umiestnenia a predmet podnikania alebo činnosti odštepného závodu alebo inej organizačnej zložky podniku,
ak osobitný zákon ustanovuje, že sa zapisuje do obchodného registra,
spolu s menom, priezviskom, bydliskom, dátumom narodenia a rodným
číslom vedúceho odštepného závodu alebo inej organizačnej zložky
podniku a s uvedením dňa vzniku a po jej skončení dňa skončenia
funkcie; ak ide o zahraničnú fyzickú osobu, zapisuje sa rodné číslo, ak
jej bolo pridelené, meno, priezvisko, bydlisko, dátum narodenia a rodné číslo fyzickej osoby, ak sa zapisuje do obchodného registra ako prokurista,
s uvedením spôsobu konania za podnikateľa a s uvedením dňa vzniku a po
jej skončení dňa skončenia funkcie; ak ide o zahraničnú fyzickú osobu,
zapisuje sa rodné číslo, ak jej bolo pridelené, meno, priezvisko, bydlisko, dátum narodenia a rodné číslo fyzickej osoby, ktorá je členom dozorného orgánu
zapísanej osoby, s uvedením dňa vzniku a po jej skončení dňa skončenia
funkcie, ak má zapísaná osoba dozorný orgán zriadený; ak ide o
zahraničnú fyzickú osobu, zapisuje sa rodné číslo, ak jej bolo
pridelené, zrušenie právnickej osoby a právny dôvod jej zrušenia, dátum vstupu do likvidácie a dátum skončenia likvidácie, meno, priezvisko, bydlisko, dátum narodenia a rodné
číslo fyzickej osoby alebo obchodné meno, sídlo a identifikačné číslo
právnickej osoby, ak je pridelené, ktorá sa zapisuje do obchodného
registra ako likvidátor, s uvedením spôsobu konania v
mene zapísanej osoby a s uvedením dňa vzniku a po jej skončení dňa
skončenia funkcie; ak je likvidátorom právnická osoba, zapisuje sa aj
meno, priezvisko, bydlisko, dátum narodenia a rodné číslo fyzickej
osoby, ktorá za túto právnickú osobu vykonáva pôsobnosť likvidátora; ak
ide o zahraničnú fyzickú osobu, zapisuje sa rodné číslo, ak jej bolo
pridelené, rozhodnutie súdu o neplatnosti právnickej osoby, vyhlásenie konkurzu a ukončenie konkurzného konania, meno, priezvisko, značka správcu a adresa kancelárie
fyzickej osoby, ktorá sa zapisuje do obchodného registra ako správca
ustanovený v konkurznom konaní, reštrukturalizačnom konaní alebo
vyrovnacom konaní; ak je ako správca ustanovená právnická osoba,
zapisuje sa jej obchodné meno, značka správcu a adresa kancelárie, dátum povolenia reštrukturalizácie alebo povolenia vyrovnania a dátum ukončenia týchto konaní, zavedenie nútenej správy podľa osobitných predpisov a jej skončenie, meno, priezvisko, bydlisko, dátum narodenia a rodné
registra ako správca na výkon nútenej správy a jeho zástupca; ak ide o zahraničnú fyzickú osobu, zapisuje sa rodné číslo, ak jej bolo pridelené, právny dôvod výmazu zapísanej osoby, ďalšie skutočnosti, ak to ustanovuje zákon. Do obchodného registra sa ďalej zapisujú:
pri verejnej obchodnej spoločnosti mená, priezviská a bydliská spoločníkov, prípadne obchodné meno alebo názov a sídlo právnickej osoby ako spoločníka, pri komanditnej spoločnosti mená,
priezviská a bydliská spoločníkov, prípadne obchodné meno alebo názov a
sídlo právnickej osoby ako spoločníka s určením, kto je komplementár a
kto komanditista, výška vkladu každého komanditistu a rozsah jeho
splatenia, výška základného imania a rozsah jeho splatenia, pri spoločnosti s ručením obmedzeným
mená, priezviská a bydliská spoločníkov, obchodné meno alebo názov a
sídlo právnickej osoby ako spoločníka, výška základného imania a rozsah
jeho splatenia, výška vkladu každého spoločníka do základného imania a
rozsah jeho splatenia, pri akciovej spoločnosti výška
základného imania, rozsah jeho splatenia, počet, druh, forma, podoba a
menovitá hodnota akcií, obmedzenie prevoditeľnosti akcií na meno, ak je
prevoditeľnosť týchto akcií obmedzená; ak má spoločnosť jediného
akcionára, zapisuje sa aj meno, priezvisko a bydlisko alebo obchodné
meno, alebo názov a sídlo tohto akcionára, pri družstve výška zapisovaného základného imania a výška základného členského vkladu, pri štátnom podniku názov zakladateľa, adresa zakladateľa a výška kmeňového imania, pri zúčastnenej spoločnosti údaj o tom,
že sa spoločnosť podieľa na cezhraničnom zlúčení alebo cezhraničnom
splynutí spoločností, s uvedením údaja, v ktorom členskom štáte bude
mať nástupnícka spoločnosť podľa návrhu zmluvy o cezhraničnom zlúčení
alebo zmluvy o cezhraničnom splynutí svoje sídlo. Zákon
stanovuje i údaje, ktoré sa zapisujú do obchodného registra pri podniku
zahraničnej osoby a pri organizačnej zložke podniku zahraničnej osoby,
ktorá má sídlo v niektorom z členských štátov Európskej únie, ako aj
údaje pri podniku zahraničnej osoby a pri organizačnej zložke podniku
zahraničnej osoby, ktorá má sídlo mimo územia členských štátov
Európskej únie. Zbierka listín Každý podnikateľ povinne ukladá do zbierky listín, vedenej príslušným registrovým súdom,
ktorým je vo všeobecnosti registrový súd, v obvode ktorého má
podnikateľ svoje sídlo (ak nemá sídlo, v obvode ktorého má miesto
podnikania, ak nemá ani to, miesto bydliska), dokumenty vyhotovené v štátnom jazyku alebo v cudzom jazyku s overeným prekladom do štátneho jazyka, ktorými sú:
zmluva, zakladateľská listina alebo zakladateľská zmluva obchodnej
spoločnosti, splnomocnenia na jej uzavretie, notárska zápisnica o
konaní ustanovujúceho valného zhromaždenia akciovej spoločnosti alebo
rozhodnutie zakladateľov akciovej spoločnosti o jej založení, notárska
zápisnica o založení družstva s príslušnými prílohami a stanovy, ak
boli vyhotovené; pri ostatných právnických osobách listiny, ktoré
upravujú ich založenie, v rozsahu ustanovenom osobitnými predpismi, každá zmena spoločenskej
zmluvy, zakladateľskej listiny alebo zakladateľskej zmluvy obchodnej
spoločnosti, stanov akciovej spoločnosti alebo družstva vrátane
rozhodnutia o zmene právnej formy, pri ostatných právnických osobách
každá zmena listín upravujúcich ich založenie, úplné znenie dokumentov podľa predchádzajúceho odseku po každej vykonanej zmene, listina, ktorou sa preukazuje živnostenské oprávnenie alebo iné oprávnenie
na vykonávanie činnosti, ktorá je zapísaná do obchodného registra ako
predmet podnikania alebo činnosti; to neplatí, ak sa na vykonávanie
tejto činnosti oprávnenie nevyžaduje alebo ak predmet podnikania alebo
činnosti ustanovuje osobitný zákon, listina obsahujúca meno, priezvisko, bydlisko, dátum narodenia a rodné číslo fyzickej osoby, ktorou sa preukazuje ustanovenie do funkcie alebo skončenie funkcie osôb,
ktoré sú štatutárnym orgánom alebo jeho členom, prokuristom, vedúcim
podniku alebo organizačnej zložky podniku zapísanej do obchodného
registra, likvidátorom, správcom v konkurznom konaní, správcom v
reštrukturalizačnom konaní alebo správcom vo vyrovnacom konaní,
správcom na výkon nútenej správy, zástupcom správcu na výkon nútenej
správy, spolu s ich podpisovými vzormi; rodné číslo zahraničnej
fyzickej osoby sa vyžaduje, ak jej bolo pridelené, listina obsahujúca meno, priezvisko, bydlisko, rodné
číslo a dátum narodenia fyzickej osoby, ktorou sa preukazuje
ustanovenie do funkcie alebo skončenie funkcie osôb, ktoré sú členmi dozorného orgánu; rodné číslo zahraničnej fyzickej osoby sa vyžaduje, ak jej bolo pridelené, riadna individuálna účtovná závierka a
mimoriadna individuálna účtovná závierka, konsolidovaná účtovná
závierka a priebežná účtovná závierka zapísanej osoby, a ak to ukladá
osobitný zákon, aj výročná a audítorská správa zapísanej osoby, ktorá
obsahuje meno, priezvisko a bydlisko fyzickej osoby alebo obchodné
meno, sídlo a identifikačné číslo právnickej osoby audítora, ako aj
evidenčné číslo zápisu overujúceho audítora v zozname audítorov.
Účtovná závierka môže byť uložená ako súčasť výročnej správy. rozhodnutie súdu o zrušení obchodnej spoločnosti s
likvidáciou a konečná správa likvidátora o priebehu likvidácie, v
ktorej je uvedený dátum skončenia likvidácie, rozhodnutie súdu o zrušení obchodnej spoločnosti bez likvidácie, rozhodnutie súdu o neplatnosti obchodnej spoločnosti, rozhodnutie súdu o vyhlásení konkurzu, o povolení
reštrukturalizácie alebo o povolení vyrovnania, rozhodnutie súdu o
ukončení týchto konaní, rozhodnutie súdu o zmene alebo zrušení týchto
rozhodnutí a rozhodnutie súdu o zmene správcu, ktorý bol ustanovený v
konkurznom konaní, v reštrukturalizačnom konaní alebo vo vyrovnacom
konaní, znalecký posudok podľa
Obchodného zákonníka (pri nepeňažnom vklade a nadobudnutí majetku
spoločnosťou od jej zakladateľa alebo spoločníka vo výške najmenej 10%
hodnoty základného imania), vyhlásenie správcu vkladu, zmluva o splynutí alebo zmluva o zlúčení obchodnej spoločnosti, projekt rozdelenia obchodnej spoločnosti, zmluva o predaji podniku alebo zmluva o predaji časti podniku, zmluva o cezhraničnom splynutí alebo zmluva o cezhraničnom zlúčení spoločností, iná listina, ak tak ustanovuje Obchodný zákonník. Zákon rovnako stanovuje, ktoré listiny musí ukladať do zbierky listín podnik zahraničnej osoby alebo jej organizačnej zložky.
Zapísaná fyzická osoba alebo fyzická osoba oprávnená konať v mene zapísanej právnickej osoby je povinná predložiť registrovému súdu listiny, ktoré sa ukladajú do zbierky listín bez zápisu, v jednom vyhotovení do 30 dní od ich vyhotovenia, ak osobitný predpis neustanovuje inak. Lehota je zachovaná, ak v posledný deň lehoty zapísaná fyzická osoba alebo fyzická osoba oprávnená konať v mene zapísanej právnickej osoby predložila listiny príslušnému registrovému súdu elektronickými prostriedkami.
Pri ukladaní listín vyhotovených v cudzom jazyku
je zapísaná fyzická osoba alebo fyzická osoba oprávnená konať v mene
zapísanej právnickej osoby povinná uviesť, o akú listinu ide a v akom
jazyku je vyhotovená, inak súd na takúto listinu neprihliada. Lehota
podľa predchádzajúceho odseku sa neuplatní.
Listiny, ktoré sa prikladajú k návrhu na zápis a ukladajú sa do zbierky listín, sa predkladajú v dvoch vyhotoveniach spolu s návrhom na zápis. Ak je v tomto prípade k návrhu na zápis priložená listina v jednom vyhotovení, považuje sa za prílohu návrhu na zápis a neuloží sa do zbierky listín; to neplatí, ak sa listina predkladá elektronickými prostriedkami v elektronickej podobe. Zapísaná fyzická osoba alebo fyzická osoba oprávnená konať v mene zapísanej právnickej osoby je povinná predložiť registrovému súdu na uloženie do zbierky listín listiny, ktorých obsah zodpovedá skutočnému stavu. Praktická rada: F
yzická
osoba zapísaná do obchodného registra a fyzická osoba, ktorá je
oprávnená konať v mene zapísanej právnickej osoby je povinná pri
predkladaní riadnej individuálnej účtovnej závierky a mimoriadnej
individuálnej účtovnej závierky, konsolidovanej účtovnej závierky a
priebežnej účtovnej závierky zapísanej osoby, výročnej a audítorskej
správy zapísanej osoby, zároveň predložiť písomné vyhlásenie, či predkladané listiny príslušný orgán schválil, alebo neschválil. Návrh na zápis údajov do obchodného registra Návrh na zápis údajov do obchodného registra, návrh na zápis zmeny zapísaných údajov a návrh na výmaz zapísaných údajov podáva navrhovateľ, ktorým je:
zapísaná osoba, osoba oprávnená napríklad podľa Obchodného zákonníka. Návrh na zápis sa podáva na predpísanom tlačive, a musí byť doložený:
listinami, z ktorých vyplývajú údaje, ktoré sa majú do obchodného registra zapísať a listinami, z ktorých vyplývajú skutočnosti, ktoré sa majú podľa zákona preveriť. Pravosť podpisu navrhovateľa (príp. pravosť podpisu splnomocniteľa, ak ide o zastúpenie na základe plnomocenstva), musí byť osvedčená. Späťvzatie návrhu na zápis sa nepripúšťa. Fyzická osoba zapísaná do obchodného registra alebo fyzické osoby oprávnené konať v mene zapísanej právnickej osoby sú povinné najneskôr do 30 dní
odo dňa uvedeného v rozhodnutí spoločníkov alebo orgánu spoločnosti,
orgánu družstva alebo inej zapísanej osoby, inak odo dňa, keď bolo toto
rozhodnutie prijaté, alebo odo dňa, keď nastali účinky právnej
skutočnosti, podať návrh na zápis zmeny zapísaných údajov alebo návrh na výmaz zapísaných údajov.
Osoby, ktoré takéto návrhy podávajú, sú povinné v nich uviesť pravdivé
údaje a doložiť ho listinami, ktorých obsah zodpovedá skutočnému stavu.
Od 1. augusta 2007 je účinná novela zákona o obchodnom registri, ktorá stanovuje možnosť podávať návrhy na zápis do obchodného registra elektronickými prostriedkami.
Tento návrh na zápis sa podáva v elektronickej podobe tlačiva, ktorá sa
zverejní na internetových stránkach ústredného portálu verejnej správy
(v sekcii Služby, pričom pre zobrazenie príslušných žiadostí je potrebné, aby ste boli prihlásení - pre registráciu kliknite sem)
a ktorá obsahuje náležitosti podľa vyhlášky, ktorou sa ustanovujú vzory
tlačív na podávanie návrhov na zápis do obchodného registra, a tento návrh musí byť podpísaný zaručeným elektronickým podpisom navrhovateľa, inak registrový súd naň neprihliada.
kto podpisuje návrh na zápis elektronickým podpisom, je povinný
zabezpečiť overenie svojich osobných údajov na účely elektronického
Ak bol návrh na zápis podaný v listinnej podobe,
všetky listiny musia mať listinnú podobu, inak sa návrh na zápis
považuje za neúplný. Ak bol návrh na zápis podaný elektronickými prostriedkami, listiny možno podať v listinnej podobe alebo v elektronickej podobe
elektronickými prostriedkami. Listinná podoba listiny prevádzaná do
elektronickej podoby na účely jej podania v elektronickej podobe musí
mať ustanovenú formu.
Osvedčenie pravosti podpisu navrhovateľa a pravosti podpisu splnomocniteľa, ak ide o zastúpenie na základe plnomocenstva, sa nevyžaduje. Ak
sa návrh na zápis podáva elektronickými prostriedkami, tie listiny,
ktoré sa k nemu dokladajú v elektronickej podobe, musia byť podané
spolu s návrhom na zápis, inak registrový súd naň neprihliada. Ak bol
návrh na zápis podaný elektronickými prostriedkami a dokladajú sa k
nemu listiny v listinnej podobe, musia byť všetky listiny, ktoré sa
dokladajú v listinnej podobe, doručené na registrový súd súčasne, inak
registrový súd naň neprihliada. Ak sa návrh na zápis podáva
elektronickými prostriedkami a všetky alebo niektoré listiny, ktoré sa
k nemu dokladajú, sa podávajú v listinnej podobe, musí byť v návrhu
uvedené, ktoré listiny sa podávajú v listinnej podobe a ktoré v
elektronickej podobe. Účinky doručenia návrhu na zápis v tomto prípade
nastávajú, ak bola na registrový súd doručená listina alebo listiny,
ktoré sa mali podať v listinnej podobe, a registrovému súdu prišla
informácia o zaplatení súdneho poplatku. Lehota na doručenie listiny
alebo listín, ktoré sa mali podať v listinnej podobe, a lehota na zaplatenie súdneho poplatku je 15 dní odo dňa podania návrhu na zápis elektronickými prostriedkami. Ak sa návrh na zápis a listiny, ktoré sa k nemu dokladajú, podávajú len elektronickými prostriedkami, účinky doručenia návrhu na zápis nastávajú v deň, keď súdu prišla informácia o zaplatení súdneho poplatku a neuplynulo 15 dní odo dňa podania návrhu na zápis elektronickými prostriedkami.
Ak sú splnené zákonné podmienky na zápis, registrový súd ho vykoná v lehote piatich pracovných dní od doručenia návrhu na zápis. V
prípade cezhraničného zlúčenia alebo cezhraničného splynutia
spoločností registrový súd vykoná zápis, ak sú splnené zákonné
podmienky v lehote 30 dní od podania návrhu na zápis. Ak
návrh na zápis obsahuje deň, ku ktorému má byť navrhovaný údaj
zapísaný, registrový súd zapíše údaj k tomuto dňu. Ak registrový súd
vykonáva zápis neskôr alebo ak návrh na zápis neobsahuje deň, ku
ktorému má byť navrhovaný údaj zapísaný, registrový súd zapíše
navrhovaný údaj ku dňu nasledujúcemu po dni vykonania zápisu. Proti vykonaniu zápisu v súlade s návrhom na zápis nie sú prípustné námietky.
O vykonaní zápisu navrhovaných údajov vydá registrový súd potvrdenie,
ktoré bez zbytočného odkladu odošle alebo vydá navrhovateľovi. V
potvrdení sa uvedie obsah vykonaného zápisu. Po zápise navrhovaných
údajov vydá registrový súd výpis z obchodného registra, ktorý bez zbytočného odkladu odošle alebo vydá navrhovateľovi.
Ak návrh na zápis nespĺňa zákonné podmienky na zápis, registrový súd zápis nevykoná. O tejto skutočnosti registrový súd upovedomí
navrhovateľa oznámením o odmietnutí vykonania zápisu. Oznámenie má
listinnú podobu a obsahuje uvedenie presných nedostatkov návrhu na
zápis a jeho príloh, ktoré boli dôvodom na odmietnutie vykonania
zápisu, ako aj poučenie o možnosti podať námietky proti odmietnutiu
vykonania zápisu. Oznámenie sa odošle alebo vydá navrhovateľovi bez
zbytočného odkladu. Lehota na podanie námietok je 15 dní odo dňa doručenia alebo vydania oznámenia. Sankcie Registrový súd uloží zapísanej fyzickej osobe alebo fyzickej osobe oprávnenej konať v mene zapísanej právnickej osoby pokutu do výšky 3 310 €, ak si táto osoba nesplní povinnosť:
podať návrh na zápis zmeny zapísaných údajov alebo návrh na výmaz zapísaných údajov v lehote ustanovenej zákonom, predložiť registrovému súdu listiny, ktoré sa ukladajú do zbierky listín, v lehote ustanovenej zákonom, na svojich obchodných listoch a objednávkach
vyhotovených v písomnej alebo elektronickej forme uvádzať obchodné
meno, sídlo alebo miesto podnikania, právnu formu a identifikačné
číslo, označenie registra, ktorý podnikateľa zapísal, a číslo zápisu,
prípadne aj výšku základného imania a rozsah jeho splatenia (pričom
tieto údaje je podnikateľ povinný uvádzať aj v písomnom úradnom styku a aj na svojej internetovej stránke, ak ju má zriadenú);
uvádzať obchodné meno spolu s dodatkom označujúcim jeho súčasný právny
stav, najmä s dodatkom "v likvidácii", "v konkurze" alebo "v
reštrukturalizácii". ako aj v prípade, ak:
uvedie v návrhu na zápis nepravdivé údaje, doloží návrh na zápis listinami, ktoré nezodpovedajú skutočnému stavu, predloží registrovému súdu na uloženie do zbierky listín listiny, ktoré nezodpovedajú skutočnému stavu. Nahliadanie
do obchodného registra, výpisy, odpisy a potvrdenia z obchodného
registra, kópie listín a potvrdenia zo zbierky listín Obchodný register a zbierka listín sú každému prístupné; každý má právo po zaplatení súdneho poplatku do nich nahliadať a vyhotovovať si z nich odpisy.
register sa vedie v elektronickej forme. Zbierka listín sa vedie v
listinnej forme a v elektronickej forme, ak tento zákon neustanovuje
Registrový súd vydá žiadateľovi po zaplatení súdneho
poplatku výpis z obchodného registra alebo potvrdenie o tom, že v
obchodnom registri určitý zápis nie je. Výpis z obchodného registra
obsahuje zapísané údaje platné v deň jeho vydania. O vydanie výpisu z obchodného registra alebo potvrdenia o tom, že v obchodnom registri určitý zápis nie je, možno žiadať aj elektronickými prostriedkami. Ak žiadateľ žiada o vydanie elektronickej podoby výpisu
z obchodného registra alebo potvrdenia o tom, že v obchodnom registri
určitý zápis nie je, vydá ich registrový súd elektronickými
prostriedkami podpísané zaručeným elektronickým podpisom do dvoch pracovných dní odo dňa, keď súdu prišla informácia o zaplatení súdneho poplatku.
Registrový súd vydá žiadateľovi po zaplatení súdneho poplatku kópiu uloženej listiny alebo potvrdenie o tom, že určitá listina nie je uložená v zbierke listín.
O vydanie kópie uloženej listiny alebo vydanie potvrdenia o tom, že
určitá listina nie je uložená v zbierke listín, možno žiadať aj
elektronickými prostriedkami. Ak žiadateľ žiada o vydanie elektronickej podoby uloženej listiny
alebo elektronickej podoby potvrdenia o tom, že určitá listina nie je
uložená v zbierke listín, vydá ich registrový súd elektronickými
prostriedkami podpísané zaručeným elektronickým podpisom do piatich pracovných dní odo dňa, keď súdu prišla informácia o zaplatení súdneho poplatku.
Poplatky vo veciach obchodného registra z návrhu na prvý zápis1. akciovej spoločnosti 829,50 €,2. iných právnických osôb 331,50 €,3. fyzickej osoby podnikateľa 165,50 €,4. organizačnej zložky právnickej osoby 331,50 €,5. organizačnej zložky fyzickej osoby podnikateľa 33 €,z návrhu na zmenu právnej formy obchodnej spoločnosti (družstva) 331,50 €,z návrhu na zápis zmeny alebo na doplnenie
akéhokoľvek počtu údajov týkajúcich sa jednej zapísanej osoby s
výnimkou zmeny alebo doplnenia údajov v názve obce, v poštovom
smerovacom čísle, v názve ulice alebo iného verejného priestranstva,
prípadne s tým súvisiacej zmeny orientačného čísla alebo súpisného
čísla, ak nedochádza k zmene jej sídla, miesta podnikania alebo
bydliska 66 € – v jednom poplatku je zahrnutý
akýkoľvek počet návrhov na zápis zmeny alebo doplnenie údajov
týkajúcich sa jednej zapísanej osoby, ktoré sú obsiahnuté v jednom
návrhu na zápis. z návrhu akcionára na poverenie na zvolanie valného zhromaždenia 99,50 €.
Praktická rada: Vo veciach obchodného registra je možné poplatok platiť kolkovými známkami alebo v hotovosti, aj keď prevyšuje sumu 300 €.V poplatkoch uvedených v prvých troch bodoch je zahrnutý aj poplatok za zverejnenie zapísaných údajov v Obchodnom vestníku.
Ak sa má vykonať zápis do obchodného registra na registrovom súde príslušnom pre odštepný závod alebo inú organizačnú zložku podniku, ktorých sídlo je mimo obvodu registrového súdu príslušného pre podnikateľa, poplatok sa vyberie len raz na súde príslušnom pre podnikateľa. Za vyhotovenie a vydanie výpisu z obchodného registra (s výnimkou výpisu z obchodného registra, ktorý sa vydáva po vykonaní zápisu navrhovaných údajov): v listinnej podobe – 6,50 €, v elektronickej podobe – 0,33 €. Ďalšie poplatky:
za vyhotovenie fotokópie listiny uloženej v zbierke listín, za každú, aj začatú stranu – 0,33 €, za zaslanie elektronickej podoby listiny uloženej v zbierke listín elektronickými prostriedkami – 0,33 €, za vyhotovenie a vydanie potvrdenia o tom, že v
obchodnom registri určitý zápis nie je, alebo potvrdenia o tom, že
určitá listina nie je uložená do zbierky listín – 3 €, za zaslanie potvrdenia o tom, že v obchodnom registri
určitý zápis nie je, alebo potvrdenia o tom, že určitá listina nie je
uložená do zbierky listín elektronickými prostriedkami – 0,33 €. Ďalšie užitočné informácie
Elektronické formuláre pre zápis

References: súd 
 súd 
 súd 
 súd 
 súd 
 súd 
 súd 
 súd 
 súd 
 súd

 súd 
 súd 
 súd 
 súd 
 súd 
 súd 
 súd 
 súd 
 súd 
 súd